- Դաշինքներ ձեւավորելու մասին մենք բազմիցս խոսել ենք եւ ասել, որ դրանք պետք է ընտրություններից շատ ավելի վաղ ձեւավորվեն, որպեսզի հնարավորություն ունենան մշակել համատեղ ռազմավարություն ու մարտավարություն եւ ընտրություններին պատշաճ կերպով մասնակցեն, որպեսզի դա չլինի վերջին պահին, ինչպես ավանդաբար տեսել ենք մեր պատմության վերջին 25 տարիների ընտրական պրոցեսների ժամանակ: Կան նաեւ այլ բազմաթիվ դրդապատճառներ, մասնավորապես այն, որ Հայաստանում դաշինքային վատ ավանդույթներ են ձեւավորված եւ ոչ մի դաշինք, որպես այդպիսին, իր առջեւ դրված նպատակներին չի հասել: